НАРУЧИЛАЦ

ОПШТИНА ЧАЈЕТИНА

Општинска управа

Број: 404-9/18-02

Датум: 13.02.2018.год.

Ч а ј е т и н а

**ИЗМЕНЕ И ДОПУНЕ КОНКУРСНЕ ДОКУМЕНТАЦИЈЕ**

**ЈНВВ 03/18 РЕКОНСТРУКЦИЈА ПУТЕВА И УЛИЦА**

Мења се конкурсна документација у делу додатни услови - кадровски капацитет и након измена гласи:

**Додатни услови - да понуђач располаже:**

* **Кадровским капацитетом:** да има најмање 30 запослених радника – ангажованих по основу Закона о раду, ( доказ уговор ) од којих најмање једног инжењера са грађевинском лиценцом 415 или 412, као доказ приложити лиценцу са потврдом важности исте.

Мења се образац бр,3 образац понуде, количине на позицијама под бр. 1, 5 и 7.

Такође се мења рок извођења радова. Уместо 30 радних дана, рок за извођење је 45 радних дана од дана увођења у посао.

У наставку достављамо нови, измењен образац бр.3, образац понуде, као и нови, измењени модел уговора.

**ОБРАЗАЦ БРОЈ 3.**

**Понуда у отвореном поступку јавне набавке 03/18 Реконструкција путева и улица**

|  |  |  |  |  |  |  |
| --- | --- | --- | --- | --- | --- | --- |
| **ПРЕДМЕР РАДОВА ЗА САНАЦИЈУ И РЕКОНСТРУКЦИЈУ ПУТНЕ МРЕЖЕ НА ТЕРИТОРИЈИ**  **ОПШТИНЕ ЧАЈЕТИНА** | | | | | | |
| Р. Број | Позиција рада | јед. мере | количина | Јединична цена | Укупно, без ПДВ-а | |
| 1. | Поправка-крпљење ударних рупа и прекопа  асфалтног коловоза са предходном припремом  (опсецање ивица,вађење старог и испуцалог  асфалта са утоваром у возило и одовозом на депонију до 3 km удаљености,чишћење рупа издувавањем прашине,прскање слоја емулзије по целој површини и са заливањем споја стари-нови  асфалт)и попуњавањем рупа асфалтном масом  од АБ-11 у слоју дебљине d=5 cm у уваљаном  стању.Ако је дубина ударне рупе већа од 5 cm,  извршити насипање и ваљање тампоном пре на-  ношења асфалтног слоја од 5 cm.  Цена по јединици мере обухвата справљање  aсфалтне масе на бази ,транпосрт и уградња са  предходном припремом како је наведено у опису. | m² | 6.170.00 |  |  | |
| 2. | Mашинско пресвлачење постојећих оштећених  асфалтних делова улица и путева са асфалтном  масом АБ-11 у слоју d=5 cm у уваљаном стању.  Пре постављања слоја асфалта,обавезно извр-  шити ручно попуњавање улегнућа и рупа у постојећем коловозу масмом АБ-16 са ваљањем и уз предходну припрему која подразумева опсецање крајева и машинско прскање емулзијом по целој површини која се пресвалчи и са заливањем спојева стари-нови асфалт. | m2 | 25.000.00 |  |  | |
| 3. | Рад глодалице на фрезовању тј.глодању посто-  јећег асфалта дебљине 5 cm,са утоваром мате-  ријала у возило и одовозом на депонију до 3 km. | m² | 5.000.00 |  |  | |
| 4. | Израда пропуста испод пута од оребрених ПВЦ-  цеви пречника φ -300 mm,L=6,00 m,све комп-  летно са ископом и затрпавањем тампонским  материјалом. Земљу из ископа отерати на депо-  нију а дубина ископа за каналски ров мора бити  мин.60 cm од горње ивице цевног пропуста. Ис-  пред пропуста ископати таложник за несметано  утицање воде а иза пропуста обезбедити отица-  ње воде каналом. | m1 | 20,00 |  |  | |
| 5. | Набавка материјала и ручна уградња асфалтног застора од масе АБ-11 у слоју д=5цм.  Ово важи за терене где је немогуће уградити асфалтну масу машинским путем. | m2 | 1.000,00 |  |  | |
| 6. | Рушење тј.вађење постојећих ивичњака и ригола са утоваром у возило и одвозом на депонију до 3км. Обрачун по м. | m | 500,00 |  |  | |
| 7. | Набавка, транспорт и уградња бетонских уличних ивичњака дим. 18\*24 цм у бетонском јастуку МБ-20, све комплетно са ископом и одвозом вишка материјала на депонију до 3 км. | m | 500,00 |  |  | |
| 8. | Набавка, транспорт и уградња бетонских баштен. ивичњака дим. 8\*20 цм у бетонском јастуку МБ-20, све комплетно са искпом и одвозом вишка материјала на депонију до 3 км. | m | 700,00 |  |  | |
| 9. | Набавка, транспорт и уградња бетонских ригола дим. 40\*40 цм у бетонском јастуку МБ-20, све комплетно са ископом и одвозом вишка материјала на депонију до 3 км. | m | 350,00 |  |  | |
| 10. | Демонтажа постојећих уличних решетки и припрема терена за уградњу нових са утоваром вишка материјала у возило и одвозом на депонију до 3км. Набавка, транспорт и уградња ливеногвоздених уличних решетки, све комплетно са армирано-бетонским коритом и прикључењем одвода, као и крпљењем око решетке асфалтном масом од АБ-11. | m | 30,00 |  |  | |
| 11. | Израда уличних сливника са ливено-гвозденом решетком за тешки саобраћај 400КН, типа Combipoint PP улични сливник 500\*300 са таложником. Позиција обухвата набавку, транспорт и уградњу свих материјала неопходних да се позиција изведе у целости. | Ком. | 5,00 |  |  | |
| 12. | Набавка,транспорт,планирање и ваљање до по-  требне збијености тампона крупноће 0÷63 мм  у слоју дебљине d=20 cm. Обрачун по m3 угра-  ђеног материјала. | m3 | 1.800,00 |  | |  |
| 13. | Ископ земљаног материјала III,IV и V категорије са утоваром у возило и одвозом на депонију до 3km обрачун по m3 ископаног материјала у збијеном стању. | m3 | 380,00 |  | |  |
| 14. | Набавка,транспорт,планирање и ваљање до по-  требене збијенсти јаловине за ојачање постељице. Обрачун по m3 уграђеног материјала. | m3 | 980,00 |  | |  |
| 15. | Израда армирано-бетонског подпорног зида. Димензије зида и темељне плоче по подацима и спецификацији пројекта који није део ове техничке документације. Позиција обухвата набавку, транспорт и уградњу свог потребног материјала ( бетон и арматура, шљунак као подлога темеља, оплата, алат и опрема) неопходног да се ова позиција изведе у целости. Обрачун по m3 уграђеног бетона. | m3 | 35,00 |  | |  |
| 16. | Ископ канала поред пута дим.50 х 50 cm са одла-  гањем материјала из ископа поред трасе пута тј.  по банкини пута. Обрачун по m ископаног канала. | m1 | 500,00 |  | |  |
| 17. | Набавка потребног материјала, издизање и нивелисање постојећих шахти на коту завршног коловоза и уградњом ливено-гвозденог поклопца за тешки саобраћај у арммирано-бетонској плочи МБ-30. | Ком. | 5,00 |  | |  |
| 18. | Сечење стабала, шибља и осталог растиња у појасу путног земљишта са утоваром у возило и одвозом истог на депонију. Обрачун по м окресаног шибља са једне стране. | m | 300,00 |  | |  |
| 19. | Измештање постојеће уличне расвете, све комплетно са ископом, израдом бетонских стопа и монтажом постојећих стубова расвете са пуштањем исте у рад. Обрачун по м готове уличне расвете. | m | 500,00 |  | |  |
| Укупно, без ПДВ-а: | | | | | | |

* Рок извршења радова 45 радних дана од дана увођења у посао. Увођење у посао је потребно извршити у року од 3 дана од дана обостраног потписивања уговора.

**Комерцијални услови:**

* Рок плаћања 45 дана.
* Период важења понуде: \_\_\_\_\_\_\_\_ дана од дана отварања понуда. (Минимално 60 дана од дана потписивања уговора).
* Гарантни рок \_\_\_\_\_\_\_\_\_\_\_година (минимум 2 године).

**3.1 Структура цене:**

**Рекапитулација. Укупан износ** (без ПДВ-а) је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара,

и словима : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара, без ПДВ-а, ПДВ по стопи од 20% износи \_\_\_\_\_\_\_\_\_\_\_\_\_\_\_\_\_\_\_\_\_\_ динара ,

што укупно, са ПДВ-ом, износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара.

Подаци о проценту укупне вредности набавке који ће бити поверен подизвођачу, као и део предмета набавке који ће бити извршен преко подизвођача:\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Датум: \_\_\_\_\_\_\_\_\_\_\_\_\_\_\_\_\_\_\_\_\_

Место:\_\_\_\_\_\_\_\_\_\_\_\_\_\_\_\_\_\_\_\_\_\_

Потпис овлашћеног лица понуђача

М.П. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**МОДЕЛ УГОВОРА**

РЕПУБЛИКА СРБИЈА

ОПШТИНА ЧАЈЕТИНА

Општинска управа

Број: 404-9-7/18-02

Датум:

Ч а ј е т и н а

У Г О В О Р ( МОДЕЛ )

о радовима на реконструкцији путева и улица

у отвореном поступку јавне набавке ЈНВВ-р 03/18

УГОВОРНЕ СТРАНЕ: 1. Општина Чајетина, Општинска управа

(у даљем тексту Наручилац)

ул. А.Карађорђевића бр. 28, 31310 Чајетина

Мат. број : 07353553 ПИБ : 101072148

које заступа начелник Општинске управе

Вељко Радуловић

и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(** у даљем тексту Понуђач )

ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Мат. број\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_,

које заступа директор\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

и 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(** у даљем тексту Подизвађач)

ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Мат. број\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_,

које заступа директор\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ако наступа са подизвођачима уписати назив подизвођача и попунити податке).

**Члан 1.**

ПРЕДМЕТ УГОВОРА**:** Радови на реконструкцији путева и улица на територији Општине

Чајетина на основу спроведеног отвореног поступка јавне набавке вредности ЈНВВ-р 03/18 а све према понуди изабраног понуђача.

На основу спроведеног отвореног поступка јавне набавке велике вредности ЈНВВ-р 03/18 Набавка радова на реконструкцији путева и улица на територији Општине Чајетина , Понуђач \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, као изабрани најповољнији понуђач се обавезује да изврши радове и набави потребна добра, све у складу са техничком спецификацијом које је саставни део овог уговора, према условима који су одређени конкурсном документацијом и прихваћеном понудом Понуђача бр.\_\_\_\_\_\_\_\_ од \_\_\_\_\_.\_\_\_\_\_.2018. године, заведеној код Наручиоца под бројем \_\_\_\_\_\_ од \_\_\_\_\_. \_\_\_\_\_.2018. године, а која је саставни део овог уговора.

ЦЕНА

**Члан 2.**

Цена за уговорене радове износи \_\_\_\_\_\_\_\_\_\_\_\_\_\_\_\_ динара, без обрачунатог ПДВ-а.

Цена за уговорене радове износи \_\_\_\_\_\_\_\_\_\_\_\_\_\_\_\_динара, са обрачунатим ПДВ-ом.

Јединичне цене из усвојене понуде наручиоца су непроменљиве.

Средства за реализацију овог уговора обезбеђена су финансијским планом за 2018. Годину. Плаћање доспелих обавеза насталих у 2018. години вршиће се до висине одобрених апропријација ( средства на позицији у фин.плану за ту намену ).

За део реализације уговора који се односи на 2018. годину реализација уговора ће зависити од обезбеђења средстава предвиђених финансијским планом наручиоца заз 2019.

У супротном уговор престаје да важи без накнаде штете због немогућности преузимања и плаћања обавеза од стране наручиоца.

**Вишак радова**

Ако се појави потреба за извођењем вишка радова (количине изведених уговорених радова које прелазе уговорене количине) извођач је дужан да застане са извођењем радова и писмено обавести стручни надзор и наручиоца. По добијању писмене сагласности наручиоца уз сагласност са надзорним органом извођач радова ће извести вишак радова.

Вишак изведених радова не може бити већи од 10% од вредности уговора. Уз сагласност са надзорним органом,наручилац ће у случају извођења вишкова радова донети одлуку о измени уговора у складу са чланом 115. ЗЈН и прилогом 3Л и на основу одлуке изменити уговор у форми анекса који потписују обе уговорне стране.

НАЧИН ПЛАЋАЊА

**Члан 3.**

Наручилац ће плаћање уговорене цене, из члана 2.овог уговора, извршити преносом средстава на рачун Извођача у року од 45 дана од пријема рачуна са пратећом документацијом, и то:

* пивременим и окончаним ситуацијама, у висини вредности изведених радова;
* коначним рачуном, по испоруци и завршетку свих уговорних радова.

Извођач се обавезује да ради благовременог плаћања Наручиоцу достави:

* уз привремене и окончане ситуације Записник о извршеним радовима, потписан од надзорног органа Наручиоца и овлашћеног представника Извођача;
* за коначно плаћање, кончани рачун и Записник о коначној примопредаји

радова, у смислу члана 10. овог уговора, потписан од надзорног органа Наручиоца и овлашћеног представника Извођача.

СРЕДСТВА ФИНАНСИЈСКОГ ОБЕЗБЕЂЕЊА

**Члан 4.**

Наручилац задржава сразмерни део цене за отклањање недостатака утврђених приликом примопредаје радова или недостатака уочених у гарантном року. Задржани део цене наручилац може употребити за отклањање недостатака на изведеним радовима, ако извођач на писмени позив наручиоца не отклони те недостатке у примереном року, не дужем од 10 (десет) дана од дана пријема писаног позива за отклањање уочених недостатака. Задржани износ, односно његов неутрошени део наручилац исплаћује извођачу у року од 8 дана од дана истека гарантног периода. Задржани износ износи 10% вредности уговора без ПДВ-а.

/ За добро извршење посла Понуђач је дужан да, у корист Наручиоца, обезбеди неопозиву, безусловну, наплативу на први позив банкарску гаранцију, издату од своје пословне банке, прихватљиве за Наручиоца, на износ од 10% уговорене вредности увећане за износ ПДВ-а. Гаранција ступа на снагу даном издавања, са роком важности 30 дана дужим од истека гарантног рока. Испоручилац предаје Наручиоцу гаранцију за добро извршење посла у року од 15 дана од дана потписивања Уговора.“

**Квалитет материјала**, ГАРАНТНИ РОК

**Члан 5.**

Извођач је дужан да у путну инфраструктуру уграђује материјал који одговара прописаном или уговореном квалитету. Ако је потребно, извођач је дужан да изврши одговарајуће испитивање материјала. Трошкове испитивања материјала сноси извођач.

Извођач даје гаранцију за квалитет изведених радова у трајању од\_\_\_\_\_\_\_\_\_\_ године (минимум 2 године) од коначне примопредаје радова и сачињавања Записника о коначној примопредаји радова.

Уколико се у гарантном року јаве неки недостаци, Извођач је дужан да их без одлагања, а најдуже у року од 10 дана од дана пријема писаног захтева за отклањање грешака у гарантном року од стране одговорног лица Наручиоца, отклони о свом трошку.

Ако Извођач недостатке које се јаве у гарантном року не отклони у року из овог члана Наручилац има право да, на терет Извођача, ангажује другог извођача радова за отклањање тих недостатака за шта ће искористити средства финансијског обезбеђења ближе описана у члану 4. Овог уговора.

РОК

**Члан 6.**

Рок за извршење свих уговором предвиђених обавеза је 45 радних дана од дана увођења у посао. Увођење у посао је потребно извршити у року од 3 дана од дана обостраног потписивања уговора.

Наручилац ће изузетно у случају наступања ванредних околности, а које нису зависиле од воље Извршиоца дозволити продужетак рока.

Извођење радова по овом уговору ће се сматрати извршеним на дан када Наручилац и Извођач потпишу Записник о коначној примопредаји радова из члана 1. овог уговора.

ВИША СИЛА

**Члан 7.**

У случају кад, после закључења уговора, наступе догађаји и околности, које отежавају испуњење обавезе једне стране, који се могу сматрати „вишом силом“, уговорне стране могу споразумно изменити – продужити рок за извршење обавезе из претходног члана.

Уговорени рок, из члана 6., продужиће се за онолико дана, колико су трајале околности наведене у претходном ставу, што ће овлашћени представници заједнички констатовати у писаном документу – записнику.

**Члан 8.**

Уговорне стране неће одговарати за извршење уговорених обавеза у случају наступања догађаја, који представљају ''вишу силу''.

Као случајеви ''више силе'' подразумевају се околности, које настану после закључења Уговора, као последица догађаја, које уговорне стране нису могле да предвиде, спрече, отклоне или избегну и због којих је за једну уговорну страну испуњење уговора претерано отежано, онемогућено или би јој нанело претерано велики губитак. Као случајеви ''више силе'' сматрају се: поплава, пожар и друге природне катастрофе, рат или мобилизација.

Под случајем ''више силе'' не подразумева се недостатак материјала и штрајк радне снаге.

Уговорна страна, која се позива на ''вишу силу'', дужна је да обавести другу уговорну страну, чим је сазнала да су наступиле околности на које се позива и достави

одговарајуће јавне исправе које указују на основаност позивања на вишу силу. Друга страна може захтевати од стране, која се позива на ''вишу силу'', доказе о околностима и догађајима, датуму њиховог настанка и престанка.

Уколико се утврди постојање ''више силе'' одлаже се рок извршења уговорених обавеза за период трајања ''више силе'' и њених последица, при чему ни једна уговорна страна нема права да захтева плаћање уговорне казне, накнаду штете, нити камате за период трајања ''више силе'' и њених последица.

Уговорна страна, која је у доцњи у погледу извршења уговорених обавеза, не може се позивати на ''вишу силу''.

УГОВОРНА КАЗНА

**Члан 9.**

Ако Извођач не испуни своју уговорну обавезу, или ако задоцни са њеним испуњењем, дужан је да Наручиоцу плати уговорну казну и то:

* у случају неиспуњења уговорних обавеза у висини 10% (десет процената) од укупно уговорене цене без ПДВ-а, у износу од \_\_\_\_\_\_\_\_\_\_\_\_\_\_\_\_ динара.Уговор ће бити раскинут,а уговорна казна биће наплаћена активирањем финансијског средства обезбеђења
* у случају задоцњења у испуњењу уговорних обавеза (прекорачења уговореног рока из члана 6. овог уговора, изузимајући случајеве из члана 7. овог уговора), за сваки дан задоцњења у висини 0,1% (0,1 проценат) од укупно уговорене цене, с тим што укупан износ уговорене казне не може прећи 5% (пет процената) укупно уговорене цене.

У укупну уговорену цену радова не улази вредност раније завршеног и предатог дела путне инфраструктуре, који представња економско-техничку целину и као такав се може самостално користити. У случају задоцњења у испуњењу уговорних обавеза Извођача, Наручилац без посебног саопштења Извођачу задржава своје право на уговорну казну. Наручилац ће, у складу са одредбама овог уговора, према датуму завршетка уговорних обавеза из Записника о коначној примопредаји радова, из члана 11.овог уговора, утврдити број дана у прекорачењу уговореног рока од стране Извођача, и на основу тога обрачунати висину уговорне казне, за који износ ће умањити исплату уговорене цене, из члана 2. овог уговора.

Уговорна казна се обрачунава до примопредаје путне инфраструктуре, која је предмет реконструкције, односно дела инфраструктуре који представња економско-техничку целину и може се самостално користити.

Ако је штета коју је Наручилац претрпео због неиспуњења уговорних обавеза Извођача или због задоцњења у испуњењу уговорних обавеза Извођача већа од износа уговорне казне, Наручилац има право на разлику до потпуне накнаде штете.

ОБАВЕЗЕ ИЗВОЂАЧА

**Члан 10.**

Извођач се обавезује да:

**1.** Да изведе радове, који су предмет овог уговора, у свему према техничким условима из конкурсне документације и усвојеној понуди са предмером радова, квалитетно, поштујући професионална правила струке ангажованих на извршење уговорених обавеза, у складу са прописима, стандардима и техничким нормативима;

**2.** Уговорне обавезе, изврши у року утврђеном чл. 6. овог уговора, изузимајући случајеве из члана 7. овог уговора;

**3.** За време извршења уговорних обавеза, све до њихове предаје Наручиоцу, чува постојећу инфраструктуру и инсталације и преда их у стању у каквом их је примио;

**4.** Надзорном органу Наручиоца омогући вршење надзора у току извођења уговорених радова и да води дневник и осталу пратећу документацију предвиђену важећим прописима које уредно подноси на увид и оверу надзорном органу Наручиоца;

**5.** Именује одговорно лице за извођење радова и о томе писмено обавести Наручиоца;

**6.** Надокнади штете које приликом извршења уговорних обавеза причини својом кривицом приватним власницима и правним лицима;

**7.** Приликом извођења радова достави: атестну документацију за материјале које намерава да угради;

**8.** Предузме законом прописане мере заштите на раду;

**9.** За свако одступање од уговорних обавеза, у односу на техничку документацију, мора имати писмену сагласност надзорног органа Наручиоца уписану у дневник;

**10.** Све друге уговорне обавезе изврши у складу са одредбама овог уговора.

ОБАВЕЗЕ НАРУЧИОЦА

**Члан 11.**

Наручилац се обавезује да:

**1.** Извођачу омогући несметани приступ предметној инфраструктури;

**2.** Именује надзорног органа и о томе писмено обавести Извођача;

**3.** Да преко свог надзорног органа врши стручни надзор над извршењем уговорних обавеза,. и уредно оверава дневник и осталу пратећу документацију;

**4.** Да Извођачу уредно исплаћује изведене радове на начин и у роковима ближе одређеним одредбама овог уговора;

**5.** Да све друге уговорне обавезе изврши у складу са одредбама овог Уговора.

РАСКИД УГОВОРА

**Члан 12.**

Наручилац може једнострано раскинути овај Уговор, у случајевима када Извођач не изврши предметне обавезе на начин и у року предвиђеним овим уговором

**Члан 13.**

Овај уговор ступа на снагу и примењује се даном потписивања.

**Члан 14.**

На околност које нису регулисане овим уговором примениће се важећи законски прописи и одредбе Закона о облигационим односима.

**Члан 15.**

Измене и допуне овог уговора важе само када се дају у писменој форми и уз обострану сагласност уговорних страна. Измена уговора врши се у писаној форми у случају продужења рока за извођење радова, као и у случају вишка радова, а на основу писаног извештаја надзорног органа Наручиоца и Прегледа вишка радова потписаног од стране одговорног лица извођача и надзорног органа наручиоца.

**Члан 16.**

Уговорне стране су сагласне да се евентуална спорна питања решавају споразумно, а у случају спора уговарају надлежност Привредног суда у Ужицу.

**Члан 17.**

Овај уговор је сачињен у 4 истоветна примерка од чега по 2 за сваку уговорну страну.

ЗА ИЗВОЂАЧА РАДОВА , ЗА НАРУЧИОЦА РАДОВА,

Начелник Општинске управе ,

*Вељко Радуловић*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Напомена: Понуђач попуњава, потписује и печатира модел уговора, чиме потврђује да је сагласан са одредбама истог, који ће му бити додељен уколико његова понуда буде изабрана као најповољнија.